Historien om den sjenerte giganten

Historien om den sjenerte giganten (originaltittel: Fúsi) er en islandsk dramafilm fra 2015 skrevet og regissert av Dagur Kári. Gunnar Jónsson spiller hovedrollen som 43 år gamle einstøingen Fúsi som bor hjemme hos sin mor, men som får livet endret når han begynner på linedancekurs.

Filmen ble kåret til beste utenlandske kinofilm under Amandaprisen 2016 og vant Nordisk råds filmpris for 2015. Den vant prisene for beste film, beste manus og beste skuespiller (Gunnar Jónsson) under Tribeca Film Festival i New York og publikumsprisen under CPH:PIX i København.

Handling 
En islandsk mann i begynnelsen av 40-årene bor fremdeles hjemme sammen med moren sin, og tilværelsen hans er preget av faste rutiner: Han arbeider som bakkepersonell ved en flyplass i nærheten av der han bor. Han er involvert i miniatyrspill på fritiden, og gjenskaper forskjellige konflikter fra andre verdenskrig med små stridsvogn-modeller og figurer.

Men på bursdagen sin får Fúsi en pause fra sine daglige rutiner, når han blir påmeldt en danse-time. Men dette ender opp med å forandre livet hans, mer enn han noensinne hadde trodd.

Skuespillere 
 Gunnar Jónsson som Fúsi
 Ilmur Kristjánsdóttir som Sjöfn
 Sigurjón Kjartansson som Mörður
 Margrét Helga Jóhannsdóttir som Fjóla
 Franziska Una Dagsdóttir som Hera
 Arnar Jónsson som Rolf
 Þórir Sæmundsson som Elvar

Referanser

Eksterne lenker 
 

Filmer fra 2015
Islandske dramafilmer
Amanda for beste utenlandske kinofilm
Amandaprisen 2016